CELEX: 32022D0614
Language: et
Date: 2022-02-11 00:00:00
Title: Nõukogu otsus (EL) 2022/614, 11. veebruar 2022, Euroopa Liidu ja Mauritiuse Vabariigi vahelise kirjavahetuse vormis kokkuleppe (milles käsitletakse sellise protokolli kehtivusaja pikendamist, millega määratakse kindlaks Euroopa Liidu ja Mauritiuse Vabariigi vahelise kalandusalase partnerluslepinguga ettenähtud kalapüügivõimalused ja rahaline toetus) liidu nimel allkirjastamise ja selle ajutise kohaldamise kohta

13.4.2022   
               
               
                  ET
               
               
                  Euroopa Liidu Teataja
               
               
                  L 115/43
               
            
         NÕUKOGU OTSUS (EL) 2022/614,
         11. veebruar 2022,
         Euroopa Liidu ja Mauritiuse Vabariigi vahelise kirjavahetuse vormis kokkuleppe (milles käsitletakse sellise protokolli kehtivusaja pikendamist, millega määratakse kindlaks Euroopa Liidu ja Mauritiuse Vabariigi vahelise kalandusalase partnerluslepinguga ettenähtud kalapüügivõimalused ja rahaline toetus) liidu nimel allkirjastamise ja selle ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 5,
         võttes arvesse Euroopa Komisjoni ettepanekut,
         ning arvestades järgmist:
         
                     (1)
                  
                  
                     Euroopa Liidu ja Mauritiuse Vabariigi valitsuse vaheline kalandusalane partnerlusleping (edaspidi „partnerlusleping“), (1) kiideti liidu nimel heaks nõukogu otsusega 2014/146/EL (2) ja see jõustus 28. jaanuaril 2014.
                  
               
                     (2)
                  
                  
                     Protokolli (millega määratakse kindlaks Euroopa Liidu ja Mauritiuse Vabariigi vahelises kalandusalases partnerluslepingus sätestatud kalapüügivõimalused ja rahaline toetus) (3) (edaspidi „protokoll“) on kohaldatud alates 8. detsembrist 2017 ja selle kehtivusaeg oli neli aastat. Protokoll kaotas kehtivuse 7. detsembril 2021.
                  
               
                     (3)
                  
                  
                     28. septembril 2021 volitas nõukogu komisjoni alustama Mauritiuse Vabariigiga läbirääkimisi partnerluslepingu uue rakendusprotokolli sõlmimise üle.
                  
               
                     (4)
                  
                  
                     Kuna protokolli uuendamise üle peetavad läbirääkimised ei ole veel lõpule jõudnud, pidas komisjon liidu nimel läbirääkimisi liidu ja Mauritiuse Vabariigi vahelise kirjavahetuse vormis kokkuleppe üle, et pikendada protokolli kehtivusaega kuni kuue kuu võrra. Läbirääkimised protokolli kehtivusaja pikendamise üle lõppesid edukalt ja Euroopa Liidu ja Mauritiuse Vabariigi vahelise kirjavahetuse vormis kokkulepe (milles käsitletakse sellise protokolli kehtivusaja pikendamist, millega määratakse kindlaks Euroopa Liidu ja Mauritiuse Vabariigi vahelise kalandusalase partnerluslepinguga ettenähtud kalapüügivõimalused ja rahaline toetus) (edaspidi „kirjavahetuse vormis kokkulepe“) parafeeriti 6. detsembril 2021.
                  
               
                     (5)
                  
                  
                     Kirjavahetuse vormis kokkuleppe eesmärgid on võimaldada liidul ja Mauritiuse Vabariigil jätkata koostööd, et arendada säästvat kalanduspoliitikat ja kalavarude vastutustundlikku kasutust Mauritiuse vetes ning anda liidu laevadele võimalus neis vetes kala püüda.
                  
               
                     (6)
                  
                  
                     Seepärast tuleks kirjavahetuse vormis kokkulepe allkirjastada, tingimusel et see hiljem sõlmitakse.
                  
               
                     (7)
                  
                  
                     Selleks et vältida liidu laevade püügitegevuse katkemist Mauritiuse vetes, tuleks kirjavahetuse vormis kokkulepet kohaldada ajutiselt kuni selle jõustumiseks vajalike menetluste lõpuleviimiseni,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Mauritiuse Vabariigi vahelise kirjavahetuse vormis kokkuleppe (milles käsitletakse sellise protokolli kehtivusaja pikendamist, millega määratakse kindlaks Euroopa Liidu ja Mauritiuse Vabariigi vahelise kalandusalase partnerluslepinguga ettenähtud kalapüügivõimalused ja rahaline toetus) liidu nimel allkirjastamiseks antakse luba, tingimusel et nimetatud kokkulepe hiljem sõlmitakse (4).
         
         
            Artikkel 2
            Nõukogu eesistujal on õigus määrata isik(ud), kes on volitatud kirjavahetuse vormis kokkuleppele liidu nimel alla kirjutama.
         
         
            Artikkel 3
            Vastavalt kirjavahetuse vormis kokkuleppe punktile 10 kohaldatakse kirjavahetuse vormis kokkulepet ajutiselt alates 1. jaanuarist 2022 või alates muust kokkuleppe allakirjutamisele järgnevast kuupäevast kuni kokkuleppe jõustumiseks vajalike menetluste lõpuleviimiseni.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 11. veebruar 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  ELT L 79, 18.3.2014, lk 3.
         
            (2)  Nõukogu 28. jaanuari 2014. aasta otsus 2014/146/EL Euroopa Liidu ja Mauritiuse Vabariigi vahelise kalandusalase partnerluslepingu sõlmimise kohta (ELT L 79, 18.3.2014, lk 2).
         
            (3)  ELT L 279, 28.10.2017, lk 3.
         
            (4)  Vt Euroopa Liidu Teataja lk 45.